изисква автоматичен обмен на данни между компютрите на органите за обслужване на въздушното движение.
 ATS.OR.445 Комуникация с цел контрол или управление на автотранспортни средства, различни от въздухоплавателни средства, движещи се в маневрени площи на летищата
 а)
 Освен когато се счита за достатъчно комуникацията да се осъществява чрез система от визуални сигнали, доставчикът на обслужване на въздушното движение осигурява средства за двустранна радиотелефонна комуникация за всяка от следните услуги:
 (1)
 обслужване по контрол на летищното движение с цел контрол на автотранспортни средства, движещи се в маневрената площ;
 (2)
 летищно полетно-информационно обслужване за управление на автотранспортни средства, движещи се в маневрената площ, когато такова обслужване се предоставя в съответствие с точка ATS.TR.305, буква е).
 б)
 Необходимостта от отделни комуникационни канали за контрол или управление на автотранспортни средства, движещи се в маневрената площ, се определя въз основа на оценка на безопасността.
 в)
 За всички канали, посочени в буква б), се осигуряват средства за автоматично записване.
 ATS.OR.450 Автоматично записване на данни за обзор
 Доставчикът на обслужване на въздушното движение гарантира, че данните за обзор, получени от първично и вторично радиолокационно оборудване или от други системи (например ADS-B, ADS-C), които се използват в помощ на обслужване на въздушното движение, се записват автоматично, за да могат да бъдат ползвани при разследване на произшествия и инциденти, при операции по търсене и спасяване, при оценка на системите за обслужване на въздушното движение и за обзор, както и за обучителни цели.
 ATS.OR.455 Съхранение на записана информация и данни
 а)
 Доставчикът на обслужване на въздушното движение съхранява следните данни за период от поне 30 дни:
 (1)
 записи на комуникационни канали, както е посочено в точка ATS.OR.400, букви б) и в);
 (2)
 записи на данни и комуникации, както е посочено в точка ATS.OR.435, буква в), подточки 3 и 5;
 (3)
 автоматични записи, както е посочено в точка ATS.OR.440;
 (4)
 записи на комуникации, както е посочено в точка ATS.OR.445;
 (5)
 записи на данни, както е посочено в точка ATS.OR.450;
 (6)
 хартиени стрип марки за полета, данни за хода и координацията на полета в електронен формат.
 б)
 Когато записите и регистрите, изброени в буква а), имат отношение към разследвания на произшествия и инциденти, те се съхраняват за по-дълъг период от време, дотогава, докогато е необходимо.
 ATS.OR.460 Фонова комуникация и запис на звуковата среда
 а)
 Освен ако е предписано друго от компетентния орган, органите за обслужване на въздушното движение се оборудват с устройства, които записват фоновата комуникация и звуковата среда на ръководителя на полети, на служителя на органа за летищно полетно-информационно обслужване или на работните станции за полетно-информационно обслужване, според случая, и имат капацитет да съхраняват информацията, записана през последните 24 часа на работа поне.
 б)
 Тези записи се използват само за разследване на произшествия и инциденти, които подлежат на задължително докладване.
 Раздел 5
 ИЗИСКВАНИЯ ОТНОСНО ИНФОРМАЦИЯТА
 ATS.OR.500 Метеорологична информация — Общи положения
 а)
 Доставчикът на обслужване на въздушното движение гарантира, че на съответните органи за обслужване на въздушното движение се предоставя актуална информация за съществуващите и прогнозните метеорологични условия, необходима за изпълнение на съответните им функции.
 б)
 Доставчикът на обслужване на въздушното движение